# data[].attributes.headline
เรื่องลำโพง1

# data[].attributes.subject
เรื่องลำโพง1

# data[].attributes.body
การอ่าน การศึกษา นี่มันก็ต้องบอกว่า “ตลอดชีวิต” พยายามค้นเอกสารเก่าๆ เกี่ยวกับวงการไฮ-ไฟ มาทบทวนความทรงจำ ทำให้นึกถึงการออกแบบลำโพงจากยุคที่เราปราศจากเทคโนโลยีล้ำลึก บรรดานักดีไซน์ล้วนเป็นคนรักเสียงดนตรี ดังนั้นทฤษฎีอะไรที่นำมารองรับมักจะพื้นๆ และเปี่ยมไปด้วยเหตุผล บางเรื่องออกจะน่าอัศจรรย์ด้วยซ้ำ

Edgar. M Villchur

ผมจำเอดการ์ วิลเชอร์ (Edgar Villchur) ผู้ออกแบบลำโพง AR อันลือชื่อได้ เขาทำให้ระบบอะคูสติค ซัสเพนชั่น (Acoustic Suspension) นั้นเป็นที่รู้จักและยอมรับกันโดยทั่วไป หรือเรื่องราวของรอย อัลลิสัน (Roy Allison) ในอดีตหลายปีมาแล้ว ที่ได้เจอกันในอเมริกา และเคยได้ฟังเขาเล่าว่า ในยุคสมัยแรกเริ่มไฮ-ไฟนั้น กำลังเครื่องขยายมีจำกัดมาก ลำโพงในยุคนั้นจึงค้นคว้าแต่เรื่องประสิทธิภาพความไวของลำโพง

AR-1 : ลำโพง Acoustic Suspension คู่แรก

ดังนั้นลำโพงระบบฮอร์นจึงเป็นสิ่งที่จำเป็นโดยแท้จริง แต่ก็มีการปรับตัวมาสู่ตัวขับเสีบงแบบอื่นๆไปตามยุคสมัยและความก้าวหน้าเทคโนโล

# data[].attributes.headline
เรื่องลำโพง2

# data[].attributes.subject
เรื่องลำโพง2

# data[].attributes.body
อาร์โนลด์ ดูเนลล์ ผู้ร่วมก่อตั้งบริษัทลำโพง Infinity ก็เคยพูดว่า ลำโพงระบบฮอร์นนั้นมักจะใช้ครอสส์โอเวอร์ที่เล็กลง สวนทางกับตู้ลำโพงใหญ่เทอะทะเหมือนตู้เย็น มันเป็นยุคที่อะไรๆใหญ่โตไปเสียทั้งหมด ในขณะที่แมทธิว พอล์ค เคยแสดงความคิดเห็นในตอนนั้นว่า “ลำโพงยูนิตหนึ่งมีความไวเหลือเชื่อเมื่อวัดด้วยเครื่องมือสมัยนั้น”

ดูเนลล์กล่าวชื่นชมว่า ลำโพงยุคที่ 2 คือ อคูสติก ซัสเพนชั่น ของ AR หรือเอ็ดการ์ วิลเชอร์ นั้นถือว่าเป็นก้าวที่น่าภาคภูมิใจยิ่ง และมันยังคงทำงานได้ดี แม้จะใช้กับซอฟท์แวร์ปัจจุบัน มันเป็นการพัฒนาจากความสุขของคนจำนวนนน้อย มาให้ลาภผลแก่คนจำนวนมากในเวลาต่อมา การที่ผู้ออกแบบได้ฟัง ได้ทดลองเล่น หาเหตุผล และลงมือทุกอย่างด้วยตนเอง ลำโพงจึงให้เสียงได้ถูกใจตามจริตของนักเล่นแต่ละกลุ่มต่างๆกันไป

แต่ในยุคปัจจุบัน ลำโพงหันมาปรับปรุงในด้านรายละเอียดของเสียงมากขึ้น รอย อัลลิสันกล่าวว่า วิธีการออกแบบลำโพงขับเสียงต่ำในแบบของ เบนสัน ธีล ซึ่งเป็นการริเริ่มใช้โพรแกรมคอมพิวเตอร์ครั้งแรกให้เข้ามามีส่วนมากขึ้นนั้น ทำให้การออกแบบรวดเร็วและง่ายเข้า ส่วนที่เหลือคือการปรับแต่งรายละเอียดเลือกวัสดุ ตู้ สายไวริง ได้ดียิ่งขึ้น

# data[].attributes.headline
เรื่องลำโพง3

# data[].attributes.subject
เรื่องลำโพง3

# data[].attributes.body
อีกท่านหนึ่งที่เราอาจจะไม่ค่อยรู้จักคือ แอนดีย์ พีไทด์ แห่งบริษัท Boston Acoustics เขาเคยได้ให้ข้อสังเกตว่า ปัญหาจริงๆมันก็คือ เรื่องของการค้นคว้า แสวงหา โดยถ้าจะถามเรื่องสไตล์ของลำโพงแล้ว เป็นเรื่องนานาจิตของแต่ละคน นักออกแบบอาจจะมีความเห็นต่างกันสุดกู่ แต่ปลายทางคือ ทำอย่างไรเสียงจะดี สนองตอบได้สมจริง และเป็นธรรมชาติ ถ้ามาถามพวกออดิโอไฟล์ ต่างคนต่างตอบกันไปคนละทิศคนละทาง

แอนดีย์บอกว่า เขาเคยเรียนรู้งานกับเฮนรีย์ ครอสส์ (Henry Cross) ผู้ออกแบบลำโพง KLH ทำให้เขาทราบว่าแท้ที่จริงเราไม่ได้ทำลำโพงให้คนทุกคนฟัง เพียงแต่สร้างผลงานให้เข้ากลุ่มคนจำนวนมากเท่านั้นเอง ยังไม่มีใครเคยคาดคิดมาก่อนว่า ลำโพงจะพัฒนามาได้อย่างรวดเร็วในยุคปัจจุบันจนกลายเป็นก้าวกระโดด

ลำโพงยุคใหม่ใช้เทคนิคคอมพิวเตอร์ปิดจุดบอดของการออกแบบได้แทบหมดสิ้น ในความเห็นของผมเองกลับมองว่า ลำโพงใดๆต่อให้ขึ้นไปอยู่ในระดับเรือนล้านๆบาท ก็ยังไม่สมบูรณ์จริงๆหรอก เมื่อวัดเป็นอคูสติกวัตต์ซึ่งไม่ได้ไปถึงไหนเลยด้วยซ้ำ

ผมจำได้ว่าในยุคพัฒนาการลำโพงเล็กผสมซัพวูฟเฟอร์ในปี 1990 เป็นต้นมา ลำโพงซัพ-แซทเทิลไลท์ แยกชุดแยกชิ้น จำหน่ายขายดีเพราะการเริ่มของ BOSE 501X หรือ AM5 ทำให้ตลาดตื่นตัวเป็นการใหญ่ และหลักการลำโพงเล็กผสมซัพวูฟเฟอร์ ก็ยังได้รับความนิยมมาจนถึงปัจจุบัน เพราะมนุษย์ย่อมมีพื้นที่อยู่เล็กลงทุกวันอยู่แล้ว

นักออกแบบบางคน เชื่อว่าในอนาคตลำโพงประเภทแผ่นฟิล์มมวลต่ำทั้งหลาย อาทิ ริบบอน หรือแบบอื่นๆที่มีขนาดจิ๋ว จะได้รับการพัฒนาถึงขีดสุดเลยทีเดียว และการรวมระบบภาพกับเสียงเข้าด้วยกัน เราจะพบลำโพงขนาดเล็ก เสียงดีเหลือเชื่อมากขึ้น หนึ่งในนั้นหมายถึงการพัฒนาตัวขับก้าวหน้าอย่างไร้ขีดจำกัดโดยแท้ ลำโพงในยุคนี้ต่างก็คำนึงทิศทางและเฟสของเสียง เรื่องของอิมเมจ เวทีเสียง

# data[].attributes.headline
เรื่องลำโพง4

# data[].attributes.subject
เรื่องลำโพง4

# data[].attributes.body
เมื่อภาคขยายของแอมป์มาถึงยุคดิจิตัล แอมป์แล้ว ลำโพงก็ต้องยกระดับไล่ตามอย่างไม่หยุดยั้ง แน่นอนว่านักออกแบบทุกรายเชื่อในเรื่องความเป็นจริงเที่ยงตรงของเสียง จะเป็นจุดสำคัญในการพัฒนาลำโพงตลอดไป

Acoustic Reserch M4 : Holographic Imaging Series

ความคิดของนักออกแบบจะแปรเปลี่ยนไปตามยุคสมัย จำได้ไหมว่าครั้งหนึ่ง เราคำนึงเรื่องบรรยากาศของเสียงอย่างมาก

# data[].attributes.headline
เรื่องลำโพง5

# data[].attributes.subject
เรื่องลำโพง5

# data[].attributes.body
Acoustic Reserch M4 : Holographic Imaging Series ประการแรก ได้แก่การหงายวูฟเฟอร์ให้เป็นมุมทะแยงซึ่งจะช่วยให้เสียงตรงย่านความถี่ จุดตัดครอสโอเวอร์มีความราบรื่นขึ้น และลดอาการก้องสะท้อนให้มีปริมาณพอดีๆ แผงหน้าตู้พยายามทำให้บางลดการกระจายของดิฟเฟร็คชัน ลดการหักเหของเสียงเพื่อให้มีสเตอรีโอ อิมเมจ แจ่มชัด วงจรครอสส์โอเวอร์ถูกลดลงให้เหลืออุปกรณ์เท่าที่จำเป็น ยิ่งน้อยชิ้นยิ่งดี

ลำโพงของระบบนี้จะมีตัวตู้หน้าแคบทิศทางวูฟเฟอร์ทวีตเตอร์ผลต่อการรับฟังถนัดชัดเจน ไม่กวนซึ่งกันและกัน ที่จริงเทคนิคเหล่านี้ไม่ใช่ของใหม่แต่ Acoustic Research นำเอามาพัฒนาจนเป็นผลสำเร็จ ในปัจจุบันลำโพงจะพัฒนาในเรื่องนี้ก้าวหน้าขึ้นเรื่อยๆ และการออกแบบสนองโปรแกรมแบบรายละเอียดสูงก็ทำให้ลำโพงรูปแบบใหม่ๆมีความสำคัญมากขึ้น

คือไม่มีอะไรหรอกที่บอกว่าแค่ไหนจึงพอ หรือดีที่สุด เพราะลำโพงเองก็เป็นเรื่องที่ไม่มีวันสิ้นสุดอยู่แล้วล่ะครับ